CELEX: 32005D0748
Language: sk
Date: 2005-10-24 00:00:00
Title: 2005/748/ES: Rozhodnutie Komisie z 24. októbra 2005, ktorým sa mení a dopĺňa rozhodnutie 2002/300/ES, pokiaľ ide o oblasti vyňaté zo zoznamu schválených zón so zreteľom na Bonamia ostreae a/alebo Marteilia refringens[oznámené pod číslom K(2005) 4081]   (Text s významom pre EHP)

25.10.2005   
            
            
               SK
            
            
               Úradný vestník Európskej únie
            
            
               L 280/20
            
         ROZHODNUTIE KOMISIE
   z 24. októbra 2005,
   ktorým sa mení a dopĺňa rozhodnutie 2002/300/ES, pokiaľ ide o oblasti vyňaté zo zoznamu schválených zón so zreteľom na Bonamia ostreae a/alebo Marteilia refringens
   
   [oznámené pod číslom K(2005) 4081]
   (Text s významom pre EHP)
   (2005/748/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie vodných živočíchov a výrobkov akvakultúry na trh (1), a najmä na jej článok 5,
   keďže:
   
               (1)
            
            
               Rozhodnutie Komisie 2002/300/ES z 18. apríla 2002, ktorým sa vytvára zoznam schválených zón so zreteľom na Bonamia ostreae a/alebo Marteilia refringes
                   (2), stanovuje zóny na území Spoločenstva považované za zóny bez chorôb mäkkýšov a kôrovcov Bonamia ostreae a/alebo Marteilia refringens.
            
         
               (2)
            
            
               Írsko a Spojené kráľovstvo informovali Komisiu listami z júna 2005, že v Lough Foyle, v oblasti spoločných pobrežných vôd na hranici medzi Írskom a Severným Írskom, bola zistená prítomnosť Bonamia ostreae. Táto oblasť sa predtým pokladala za oblasť bez výskytu Bonamia ostreae, ale z uvedeného dôvodu sa už viac nemôže považovať za oblasť bez výskytu tejto choroby.
            
         
               (3)
            
            
               Írsko tiež predložilo žiadosť o zmenu a doplnenie zoznamu v rozhodnutí 2002/300/ES, v časti týkajúcej sa schválených zón Írska, pokiaľ ide o Bonamia ostreae, s cieľom spresniť zemepisný opis jednej z oblastí postihnutej touto chorobou. Z tohto dôvodu by sa opis „Logmore, Belmullet“ mal nahradiť opisom „Loughmore, Blacksod Bay“.
            
         
               (4)
            
            
               Rozhodnutie 2002/300/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2002/300/ES sa nahrádza prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 24. októbra 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. ES L 103, 19.4.2002, s. 24. Rozhodnutie naposledy zmenené a doplnené rozhodnutím 2005/104/ES (Ú. v. EÚ L 33, 5.2.2005, s. 71).
   
      PRÍLOHA
      
         
            „PRÍLOHA
            ZÓNY SCHVÁLENÉ PRE JEDNU ALEBO VIACERÉ CHOROBY MÄKKÝŠOV A KÔROVCOV BONAMIA OSTREAE A MARTEILIA REFRINGENS
            
            1.A.   Schválené zóny v Írsku, pokiaľ ide o B. ostreae
            
            
                        —
                     
                     
                        celé pobrežie Írska okrem týchto siedmich oblastí:
                        
                                    —
                                 
                                 
                                    Cork Harbour
                                 
                              
                                    —
                                 
                                 
                                    Galway Bay
                                 
                              
                                    —
                                 
                                 
                                    Ballinakill Harbour
                                 
                              
                                    —
                                 
                                 
                                    Clew Bay
                                 
                              
                                    —
                                 
                                 
                                    Achill Sound
                                 
                              
                                    —
                                 
                                 
                                    Loughmore, Blacksod Bay
                                 
                              
                                    —
                                 
                                 
                                    Lough Foyle.
                                 
                              
                  1.B.   Schválené zóny v Írsku, pokiaľ ide o M. refringens
            
            
                        —
                     
                     
                        celé pobrežie Írska.
                     
                  2.A.   Schválené zóny v Spojenom kráľovstve, na Normanských ostrovoch a na ostrove Man, pokiaľ ide o B. ostreae
            
            
                        —
                     
                     
                        celé pobrežie Veľkej Británie okrem týchto troch oblastí:
                        
                                    —
                                 
                                 
                                    južné pobrežie Cornwallu z Lizard po Start Point
                                 
                              
                                    —
                                 
                                 
                                    oblasť okolo ústia Solentu od Portland Bill po Selsey Bill
                                 
                              
                                    —
                                 
                                 
                                    oblasť pozdĺž pobrežia v Essexe z Shoeburyness po Landguard point
                                 
                              
                  
                        —
                     
                     
                        celé pobrežie Severného Írska okrem tejto oblasti:
                        
                                    —
                                 
                                 
                                    Lough Foyle
                                 
                              
                  
                        —
                     
                     
                        celé pobrežie Guernsey a Herm
                     
                  
                        —
                     
                     
                        zóna štátu Jersey: zóna pozostáva z prílivovej a bezprostrednej pobrežnej oblasti medzi značkou priemernej veľkej vody na ostrove Jersey a imaginárnou čiarou prebiehajúcou tri morské míle od značky priemernej malej vody na ostrove Jersey. Zóna sa nachádza v normansko-bretónskom zálive, na južnej strane kanálu La Manche
                     
                  
                        —
                     
                     
                        celé pobrežie ostrova Man.
                     
                  2.B.   Schválené zóny v Spojenom kráľovstve, na Normanských ostrovoch a na ostrove MAN, pokiaľ ide o M. refringens
            
            
                        —
                     
                     
                        celé pobrežie Veľkej Británie
                     
                  
                        —
                     
                     
                        celé pobrežie Severného Írska
                     
                  
                        —
                     
                     
                        celé pobrežie Guernsey a Herm
                     
                  
                        —
                     
                     
                        zóna štátu Jersey: zóna pozostáva z prílivovej a bezprostrednej pobrežnej oblasti medzi značkou priemernej veľkej vody na ostrove Jersey a imaginárnou čiarou prebiehajúcou tri morské míle od značky priemernej malej vody na ostrove Jersey. Zóna sa nachádza v normansko-bretónskom zálive, na južnej strane kanálu La Manche
                     
                  
                        —
                     
                     
                        celé pobrežie ostrova Man.
                     
                  3.   Schválené zóny v Dánsku, pokiaľ ide o B. ostreae a M. refringens
            
            
                        —
                     
                     
                        Limfjorden od Thyborøn na západe po Hals na východe.“